প্রধানমন্ত্রীরদপ্তর
প্রধানমন্ত্রী সেরাসপ্তাহ ২০২১ এ মূল ভাষণ দিয়েছেন
প্রধানমন্ত্রীকে সেরাসপ্তাহ আন্তর্জাতিক শক্তি ও পরিবেশ নেতৃত্ব পুরস্কারে ভূষিত করা হয়েছে
এই পুরস্কার ভারতের জনসাধারণ ও ঐতিহ্যকে উৎসর্গ করা হয়েছে
মহাত্মা গান্ধী পরিবেশ সংরক্ষণের ক্ষেত্রে একজন মহান ব্যক্তিত্ব ছিলেন : প্রধানমন্ত্রী
জলবায়ু পরিবর্তনের বিরুদ্ধে লড়াইয়ে সব থেকে শক্তিশালী উপায় হল আচরণগত পরিবর্তন : প্রধানমন্ত্রী
এখন সময় এসেছে যুক্তি সংগতভাবে ও বাস্তুতন্ত্রের সহায়ক ভাবনা – চিন্তা করার। এটি আমার বা আপনার বিষয় নয়, আমাদের গ্রহের ভবিষ্যতের বিষয় : প্রধানমন্ত্রী
নতুন দিল্লি, ৫ই মার্চ, ২০২১
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে সেরাসপ্তাহ ২০২১ -এর মূল ভাষণ দিয়েছেন। তাঁকে সেরাসপ্তাহ আন্তর্জাতিক শক্তি ও পরিবেশ নেতৃত্ব পুরস্কার দেওয়া হয়েছে। শ্রী মোদী বলেছেন, “আমি বিনম্র চিত্তে সেরাসপ্তাহ আন্তর্জাতিক শক্তি ও পরিবেশ নেতৃত্ব পুরস্কার গ্রহণ করলাম। আমি এই পুরস্কার আমাদের মহান মাতৃভূমির জনসাধারণের প্রতি উৎসর্গ করছি। আমি এই পুরস্কার আমাদের দেশের গৌরবজ্জ্বল ঐহিত্যের প্রতি উৎসর্গ করলাম। এই ঐতিহ্য পরিবেশকে যত্ন রাখার পন্থা – পদ্ধতি সম্পর্কে ধারণা দেয়।” তিনি বলেছেন, যুগ যুগ ধরে পরিবেশের প্রতি যত্ন রাখার বিষয়ে ভারতীয়রা নেতৃত্ব দিয়ে আসছেন। তিনি বলেছেন, আমাদের সংস্কৃতি, প্রকৃতি ও বৈভব নিবিড়ভাবে পরস্পরের সঙ্গে যুক্ত।
প্রধানমন্ত্রী বলেছেন, মহাত্মা গান্ধী পরিবেশ সংরক্ষণের ক্ষেত্রে একজন মহান ব্যক্তিত্ব ছিলেন। যদি মানব জাতি গান্ধীর পথ অনুসরণ করত, তাহলে আজ আমরা এতো সমস্যার মুখোমুখি হতাম না। জনসাধারণকে তিনি মহাত্মা গান্ধীর নিজের শহর গুজরাটের পোর বন্দর ঘুরে আসার আহ্বান জানিয়েছেন, যেখানে বহু বছর আগেই বৃষ্টির জলকে সঞ্চয় করে রাখার জন্য মাটির তলায় জলাধার তৈরি করা হয়েছে।
শ্রী মোদী বলেছেন, জলবায়ু পরিবর্তন ও বিপর্যয়ের বিরুদ্ধে মাত্র দু’ভাবে লড়াই করা যায়। একটি হল নীতি, আইন, নিয়ম ও নির্দেশ মেনে। এই প্রসঙ্গে তিনি উদাহরণ হিসেবে বলেন, ভারতে জীবাশ্ম নির্ভর নয়, এধরণের জ্বালানী ব্যবহার করে বিদ্যুৎ উৎপাদনের ক্ষমতা ৩৮ শতাংশ বৃদ্ধি করা হয়েছে। ২০২০ সালের এপ্রিল থেকে ইউরো – ৬ জ্বালানীর সমতুল ভারত – ৬ নিঃসরণ সংক্রান্ত নিয়ম গ্রহণ করা হয়েছে। ২০৩০ সালের মধ্যে ভারতে প্রাকৃতিক গ্যাসের ব্যবহার ৬ শতাংশ থেকে বৃদ্ধি করে ১৫ শতাংশ করা উদ্যোগ নেওয়া হয়েছে। তরলীকৃত প্রাকৃতিক গ্যাসের জ্বালানী হিসেবে ব্যবহার বাড়ানোর জন্য উদ্যোগ নেওয়া হয়েছে। সম্প্রতি জাতীয় হাইড্রোজেন মিশনের সূচনা করা হয়েছে। এছাড়াও পিএম কুসুম প্রকল্পে বিকেন্দ্রীভূত পদ্ধতিতে সৌরশক্তি উৎপাদনের উৎসাহ দেওয়া হচ্ছে। তবে, জলবায়ু পরিবর্তনের বিরুদ্ধে লড়াইয়ে সব থেকে শক্তিশালী পদ্ধতি হল মানুষের আচরণের পরিবর্তন ঘটানো। এই পৃথিবীকে আরো সুন্দর করে তুলতে আমাদের সকলকে সচেতন হতে হবে। আমাদের ঐতিহ্যগত স্বভাবের গুরুত্বপূর্ণ উপাদান হল আচরণগত পরিবর্তনের মানসিকতা। কারণ আমাদের ঐতিহ্যগত স্বভাব, মায়া-মমতার সঙ্গে বিভিন্ন জিনিস ব্যবহারের শিক্ষা দিয়েছে। কোনো কিছু ভাবনা – চিন্তা না করেই ছুঁড়ে ফেলে দেওয়া আমাদের সংস্কৃতির অঙ্গ নয়। তিনি ভারতীয় কৃষকদের জন্য গর্ব অনুভব করেন। আমাদের কৃষকরা সেচের কাজে অত্যাধুনিক প্রযুক্তি ব্যবহার করেন। মাটির স্বাস্থ্যের উন্নতির জন্য এখন সচেতনতা বৃদ্ধি পাচ্ছে। আর তাই কৃষকরা জীবাণুনাশকের ব্যবহার ক্রমশ কম করছেন।
প্রধানমন্ত্রী জানান, আজ, সুস্থ থাকার বিষয়ে সারা বিশ্ব সচেতন। স্বাস্থ্যকর ও জৈব খাদ্যের চাহিদা ক্রমশ বাড়ছে। আমাদের মশলাপাতি ও আয়ুর্বেদ উপাদানের মাধ্যমে ভারত, বিশ্বের এই পরিবর্তনকে নেতৃত্ব দিতে পারে। দেশে ২৭টি শহরে পরিবেশ বান্ধব পরিবহণ ব্যবস্থার জন্য সরকার, মেট্রো প্রকল্প রূপায়ণ করছে।
শ্রী মোদী বলেছেন, বিপুলভাবে স্বভাব পরিবর্তনের জন্য আমাদের উদ্ভাবনমূলক ব্যয় সাশ্রয়ী ও জন অংশীদারিত্বের মাধ্যমে বিভিন্ন সমাধান খুঁজে বের করতে হবে। আজ মানুষ এলইডি বাল্ব ব্যবহারে উৎসাহিত হচ্ছেন। এলপিজি-র ব্যবহার বাড়ছে। পরিবহণ ক্ষেত্রে ব্যয় সাশ্রয়ী পদ্ধতি বিবেচনা করা হচ্ছে। ভারতজুড়ে ইথালনের চাহিদা বৃদ্ধি পাওয়ায় প্রধানমন্ত্রী সন্তোষ প্রকাশ করেছেন।
তিনি বলেছেন, গত ৭ বছর ধরে ভারতে বনাঞ্চলের পরিমাণ উল্লেখযোগ্যভাবে বৃদ্ধি পেয়েছে। একইভাবে বাঘ, সিংহ, লেপার্ড ও ওয়াটার ফাউলের সংখ্যা বেড়েছে। ইতিবাচকভাবে ব্যবহারগত পরিবর্তনের ক্ষেত্রে এগুলি গুরুত্বপূর্ণ বিষয়।
শ্রী মোদী, মহাত্মা গান্ধীর বিশ্বস্ততার নীতির কথা উল্লেখ করেছেন। বিশ্বস্ততার মূল নীতি হল,একসঙ্গে মায়া – মমতার সঙ্গে বিশ্বস্তভাবে দায়িত্ব পালন করতে হবে।
শ্রী মোদী তাঁর ভাষণের শেষে জানিয়েছেন, “এখন সময় এসেছে, যুক্তিসংগতভাবে ও বাস্তুতন্ত্রের সহায়ক ভাবনা – চিন্তা করার। এটি আমার বা আপনার বিষয় নয়, আমাদের গ্রহের ভবিষ্যতের বিষয়। আমরা আমাদের ভবিষ্যৎ প্রজন্মের জন্য এটি নিশ্চিত করবো”।